钦定古今图书集成/明伦汇编/闺媛典/第336卷 > 黄卯锡妻项氏
## 钦定古今图书集成/明伦汇编/闺媛典/第336卷 > 黄卯锡妻项氏

按《列朝诗集》：兰贞字孟畹，欈李黄卯锡之妻，柔卿之
侄妇也。归卯锡后，学诗十馀年，多与柔卿唱酬。有裁
云月露二艸。临没书一诗，与卯锡诀别，曰：“吾于尘世
它无所恋，惟《云露》小诗，得附名闺秀后足矣。”其自赞
画像亦云：“兰贞严于教子，羁贯训诫如成人。其子解
元孟澜，有闻于时。”